Πρόταση οδηγίας του Συμβουλίου για ορισμένα διατηρημένα γάλατα μερικώς ή ολικώς αφυδατωμένα που προορίζονται για τη διατροφή του ανθρώπου

(96/C 231/05)

COM(95) 722 τελικό - 96/0116(CNS)

(Υποβλήθηκε από την Επιτροπή στις 30 Μαΐου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ορισμένες ειδικές οδηγίες στον κλάδο των τροφίμων πρέπει να απλουστευθούν ώστε να λαμβάνονται υπόψη μόνον οι βασικές απαιτήσεις τις οποίες πρέπει να πληρούν τα καλυπτόμενα από τις εν λόγω οδηγίες προϊόντα για να μπορούν να κυκλοφορούν ελεύθερα στην εσωτερική αγορά, όπως αναφέρεται στα πορίσματα του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992, τα οποία επιβεβαιώθηκαν από τα πορίσματα του Ευρωπαϊκού Συμβουλίου των Βρυξελλών της 10ης και 11ης Δεκεμβρίου 1993 7

ότι είναι σκόπιμο να δοθεί προσοχή στη σύνταξη των κειμένων της κοινοτικής νομοθεσίας ώστε να καταστούν περισσότερο κατανοητά, σύμφωνα με τις κατευθυντήριες γραμμές που απορρέουν από το ψήφισμα του Συμβουλίου της 8ης Ιουνίου 1993 (1) 7

ότι η θέσπιση της οδηγίας 76/118/ΕΟΚ του Συμβουλίου, της 18ης Δεκεμβρίου 1975, περί προσεγγίσεως των νομοθεσιών των κρατών μελών σχετικά με ορισμένα διατηρημένα γάλατα, μερικώς ή ολικώς αφυδατωμένα, που προορίζονται για ανθρώπινη διατροφή (2), όπως τροποποιήθηκε τελευταία από την πράξη προσχωρήσεως της Ισπανίας και της Πορτογαλίας, δικαιολογήθηκε από το γεγονός ότι οι διαφορές μεταξύ των εθνικών νομοθεσιών που αφορούσαν ορισμένα διατηρημένα γάλατα ήταν δυνατόν να δημιουργήσουν συνθήκες αθέμιτου ανταγωνισμού, με αποτέλεσμα την παραπλάνηση των καταναλωτών, και είχαν, ως εκ τούτου, άμεση επίπτωση στην εγκαθίδρυση και λειτουργία της κοινής αγοράς 7

ότι η οδηγίας 76/118/ΕΟΚ αποβλέπει επομένως στη διατύπωση ορισμών για ορισμένα διατηρημένα γάλατα, και στον καθορισμό κοινών κανόνων για τη σύνθεση, τα χαρακτηριστικά παρασκευής και την επισήμανση των προϊόντων αυτών, ώστε να εξασφαλιστεί η ελεύθερη κυκλοφορία τους στο εσωτερικό της Κοινότητας 7

ότι η οδηγία 76/118/ΕΟΚ πρέπει να ευθυγραμμιστεί με τη γενική κοινοτική νομοθεσία περί τροφίμων και ιδίως με εκείνη που αφορά την επισήμανση, τα επιτρεπόμενα πρόσθετα, την υγιεινή και τους υγειονομικούς κανόνες που θεσπίστηκαν από την οδηγία 92/46/ΕΟΚ του Συμβουλίου (3), όπως τροποποιήθηκε τελευταία από την οδηγία 94/71/ΕΚ (4) 7 ότι για λόγους σαφήνειας είναι σκόπιμο συνεπώς να γίνει ανασύνταξη της οδηγίας 76/118/ΕΟΚ 7

ότι οι γενικοί κανόνες επισήμανσης των τροφίμων που καθιερώθηκαν από την οδηγία 79/112/ΕΟΚ του Συμβουλίου (5), όπως τροποποιήθηκε τελευταία από την οδηγία 93/102/ΕΚ της Επιτροπής (6), πρέπει να εφαρμοσθούν με την επιφύλαξη ορισμένων παρεκκλίσεων 7

ότι ορισμένα κράτη μέλη επιτρέπουν την προσθήκη βιταμινών στα προϊόντα που ορίζονται στην παρούσα οδηγία, ότι δεν είναι ωστόσο δυνατόν ν' αποφασιστεί η επέκταση της δυνατότητας αυτής στο σύνολο της Κοινότητας 7 ότι υπό τις συνθήκες αυτές τα κράτη μέλη είναι ελεύθερα να επιτρέψουν ή ν'απαγορεύσουν την προσθήκη βιταμινών στην εγχώρια παραγωγή τους, αλλά σε όλες τις περιπτώσεις πρέπει να εξασφαλίζεται η τήρηση της αρχής της ελεύθερης κυκλοφορίας των προϊόντων στο εσωτερικό της Κοινότητας, σύμφωνα με τους κανόνες και τις αρχές που απορρέουν από τη συνθήκη 7

ότι κατ' εφαρμογή της αρχής της αναλογικότητας όπως διατυπώνεται στο άρθρο 3Β της συνθήκης, η παρούσα οδηγία περιορίζεται στα απολύτως απαραίτητα για την επίτευξη των στόχων αυτών 7

ότι είναι σκόπιμο να προβλεφθεί η αρμοδιότητα της Επιτροπής για τις μέλλουσες προσαρμογές της παρούσας οδηγίας στο πλαίσιο διαδικασίας διαβούλευσης με τη μόνιμη επιτροπή τροφίμων 7

ότι, για να αποτραπεί η δημιουργία νέων εμποδίων στην ελεύθερη κυκλοφορία, τα κράτη μέλη δεν πρέπει να θεσπίζουν λεπτομερέστερους κανόνες ή κανόνες μη προβλεπόμενους από την παρούσα οδηγία, για τα εν λόγω προϊόντα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία εφαρμόζεται στα διατηρημένα μερικώς ή ολικώς αφυδατωμένα γάλατα όπως ορίζονται στο παράρτημα I.

Άρθρο 2

Τα κράτη μέλη μπορούν να επιτρέψουν την προσθήκη βιταμινών στα προϊόντα που ορίζονται στο παράρτημα I.

Άρθρο 3

Η οδηγία 79/112/ΕΟΚ εφαρμόζεται στα προϊόντα που ορίζονται στο παράρτημα I, με την επιφύλαξη των ακόλουθων παρεκκλίσεων:

1. Οι ονομασίες πωλήσεως που προβλέπονται στο παράρτημα I προορίζονται αποκλειστικά για τα προϊόντα που περιλαμβάνονται σ' αυτό και πρέπει να χρησιμοποιούνται στο εμπόριο για την περιγραφή τους.

Επίσης, τα ενδιαφερόμενα κράτη μέλη μπορούν να προορίζουν για αποκλειστική χρήση στη χώρα τους τις ονομασίες που αναφέρονται στο παράρτημα II.

2. Η καθαρή ποσότητα των προϊόντων που ορίζονται στο παράρτημα I εκφράζεται σε μονάδα μάζας, των δε προϊόντων που ορίζονται στο παράρτήμα I σημείο 1 στοιχεία α) έως δ) και είναι συσκευασμένα σε άλλους περιέκτες εκτός των μεταλλικών κουτιών και των σωληναρίων, σε μονάδα μάζας και όγκου.

3. Η επισήμανση των προϊόντων πρέπει να αναφέρει την εκατοστιαία αναλογία των λιπαρών ουσιών του γάλακτος εκφρασμένη σε βάρος ως προς το τελικό προϊόν, εκτός από την περίπτωση των προϊόντων που ορίζονται στο παράρτημα I σημείο 1 στοιχεία β) και στ) και σημείο 2 στοιχείο δ), κάθως και την εκατοστιαία αναλογία του στερεού υπολείμματος άνευ λίπους του γάλακτος για τα προϊόντα που ορίζονται στο παράρτημα I σημείο 1. Η ένδειξη αυτή πρέπει να αναγράφεται με ιδιαίτερα ευδιάκριτους χαρακτήρες δίπλα στην ονομασία πωλήσεως.

4. Η επισήμανση των προϊόντων που ορίζονται στο παράρτημα I σημείο 2 πρέπει να περιλαμβάνει οδηγίες για τον τρόπο αραίωσης ή ανασύστασης καθώς και ένδειξη της περιεκτικότητας του αραιωθέντος ή ανασυσταθέντος προϊόντος σε λιπαρές ύλες.

5. Για τα προϊόντα μοναδιαίου βάρους μικρότερου των 20 γραμμαρίων που είναι συσκευασμένα σε εξωτερική συσκευασία, οι απαιτούμενες δυνάμει του παρόντος άρθρου ενδείξεις είναι δυνατόν να αναγράφονται μόνο στην εξωτερική αυτή συσκευασία, με εξαίρεση την ονομασία πώλησης που απαιτείται σύμφωνα με το σημείο 1 πρώτο εδάφιο.

Άρθρο 4

Τα κράτη μέλη δεν θεσπίζουν λεπτομερέστερες εθνικές διατάξεις ή διατάξεις μη προβλεπόμενες από την παρούσα οδηγία, για τα εν λόγω προϊόντα.

Άρθρο 5

Οι προσαρμογές της παρούσας οδηγίας στις γενικές κοινοτικές διατάξεις περί τροφίμων, και στην τεχνική πρόοδο, αποφασίζονται με τη διαδικασία του άρθρου 6.

Άρθρο 6

Η Επιτροπή επικουρείται από τη μόνιμη επιτροπή τροφίμων, εφεξής «επιτροπή», η οποία αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο προέδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 7

Η οδηγία 76/118/ΕΟΚ καταργείται από την 1η Οκτωβρίου 1997.

Οι παραπομπές στην καταργηθείσα οδηγία λογίζονται ως παραπομπές στην παρούσα οδηγία.

Άρθρο 8

Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από την 1η Οκτωβρίου 1977. Ενημερώνουν αμέσως την Επιτροπή σχετικά.

Οι διατάξεις αυτές εφαρμόζονται κατά τρόπον ώστε:

- να επιτρέπεται η εμπορία των προϊόντων που ορίζονται στο παράρτημα I, εφόσον αυτά ανταποκρίνονται στους ορισμούς και κανόνες που προβλέπονται από την παρούσα οδηγία, από την 1η Οκτωβρίου 1997,

- να απαγορεύεται η εμπορία των προϊόντων που δεν ανταποκρίνονται στην παρούσα οδηγία, από την 1η Απριλίου 1998.

Εντούτοις, η εμπορία προϊόντων μη ανταποκρινομένων στην παρούσα οδηγία τα οποία αποτέλεσαν αντικείμενο επισήμανσης πριν από την 1η Οκτωβρίου 1997 σύμφωνα με την οδηγία 76/118/ΕΟΚ, επιτρέπεται μέχρι εξαντλήσεως των αποθεσμάτων.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 9

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 10

Η παρούσα οδηγία απευθύνεται στα κράτη μέλη.

(1) ΕΕ αριθ. C 166 της 17. 6. 1993, σ. 1.

(2) ΕΕ αριθ. L 24 της 30. 1. 1976, σ. 46.

(3) ΕΕ αριθ. L 268 της 14. 9. 1992, σ. 1.

(4) ΕΕ αριθ. L 368 της 31. 12. 1994, σ. 33.

(5) ΕΕ αριθ. L 33 της 8. 2. 1979, σ. 1.

(6) ΕΕ αριθ. L 291 της 25. 11. 1993, σ. 14.

ΠΑΡΑΡΤΗΜΑ Ι

ΟΝΟΜΑΣΙΕΣ ΚΑΙ ΟΡΙΣΜΟΙ ΤΩΝ ΠΡΟΪΟΝΤΩΝ

1. Γάλα μερικώς αφυδατωμένο

Είναι το ζαχαρούχο ή μη ζαχαρούχο υγρό προϊόν που λαμβάνεται απευθείας με μερική απομάκρυνση του ύδατος από το γάλα, το ολικώς ή μερικώς αποβουτυρωμένο γάλα ή από μείγμα των προϊόντων αυτών στα οποία έχουν ενδεχομένως προστεθεί ανθόγαλα, πλήρως αφυδατωμένο γάλα ή και τα δύο αυτά προϊόντα, σε προσότητα, όσον αφορά το πλήρως αφυδατωμένο γάλα, που να μην υπερβαίνει, στο τελικό προϊόν, το 25 % του ολικού στερεού υπολείμματος γάλακτος. Η περιεκτικότητα του σε λιπαρά ποικίλλει.

- Είδη μη ζαχαρούχου συμπυκνωμένου γάλακτος

α) Γάλα συμπυκνωμένο ή γάλα πλήρες συμπυκνωμένο

Το μερικώς αφυδατωμένο γάλα του οποίου η κατά βάρος περιεκτικότητα σε λιπαρά είναι τουλάχιστον 7,5 % και σε ολικό στερεό υπόλειμμα γάλακτος τουλάχιστον 25 %.

β) Γάλα αποβουτυρωμένο συμπυκνωμένο

Το μερικώς αφυδατωμένο γάλα του οποίου η κατά βάρος περιεκτικότητα σε λιπαρά δεν υπερβαίνει το 1 % και η κατά βάρος περιεκτικότητα σε ολικά στερεό υπόλειμμα γάλακτος είναι τουλάχιστον 20 %.

γ) Γάλα μερικώς αποβουτυρωμένο συμπυκνωμένο, γάλα ημιαποβουτυρωμένο συμπυκνωμένο

Το μερικώς αφυδατωμένο γάλα του οποίου η κατά βάρος περιεκτικότητα σε λιπαρά είναι μεγαλύτερη του 1 % και μικρότερη του 7,5 % και σε ολικό στερεό υπόλειμμα γάλακτος μεγαλύτερη του 20 %. Το μόνο γάλα που μπορεί να διατίθεται στο λιανικό εμπόριο με την ονομασία αυτή είναι το μερικώς αφυδατωμένο γάλα του οποίου η κατά βάρος περιεκτικότητα σε λιπαρά είναι μεταξύ 4 και 4,5 % και σε ολικό στερέο υπόλειμμα γάλακτος τουλάχιστον 24 %.

δ) Γάλα συμπυκωνωμένο πλούσιο σε λιπαρά

Το μερικώς αφυδατωμένο γάλα του οποίου η κατά βάρος περιεκτικότητα σε λιπαρά είναι τουλάχιστον 15 % και σε ολικό στερεό υπόλειμμα γάλακτος, τουλάχιστον 26,5 %.

- Είδη ζαχαρούχου συμπυκνωμένου γάλακτος

ε) Γάλα συμπυκνωμένο ζαχαρούχο ή γάλα πλήρες συμπυκνωμένο ζαχαρούχο

Το μερικώς αφυδατωμένο γάλα στο οποίο έχει προστεθεί σακχαρόζη (ζάχαρη ημίλευκη, ζάχαρη λευκή ή ζάχαρη υπέρλευκη) και του οποίου η κατά βάρος περιεκτικότητα σε λιπαρά είναι τουλάχιστον 8 % και σε ολικό στερεό υπόλειμμα γάλακτος τουλάχιστον 28 %. Το μόνο γάλα που μπορεί να διατίθεται στο λιανικό εμπόριο με την ονομασία αυτή είναι το μερικώς αφυδατωμένο γάλα στο οποίο έχει προστεθεί σακχαρόζη και του οποίου η κατά βάρος περιεκτικότητα σε λιπαρά είναι τουλάχιστον 9 % σε ολικό υπόλειμμα γάλακτος τουλάχιστον 31 %.

στ) Γάλα αποβουτυρωμένο συμπυκνωμένο ζαχαρούχο

Το μερικώς αφυδατωμένο γάλα στο οποίο έχει προστεθεί σακχαρόζη (ζάχαρη ημίλευκη, ζάχαρη λευκή, ζάχαρη υπέρλευκη) και του οποίου η κατά βάρος περιεκτικότητα σε λιπαρά δεν υπερβαίνει το 1 % και η κατά βάρος περιεκτικότητα σε ολικό στερεό υπόλειμμα γάλακτος είναι τουλάχιστον 24 %.

ζ) Γάλα μερικώς αποβουτυρωμένο συμπυκνωμένο ζαχαρούχο, γάλα ημιαποβουτυρωμένο συμπυκνωμένο ζαχαρούχο

Το μερικώς αφυδατωμένο γάλα στο οποίο έχει προστεθεί σακχαρόζη (ζάχαρη ημίλευκη, ζάχαρη λευκή, ζάχαρη υπέρλευκη) και του οποίου η κατά βάρος περιεκτικότητα σε λιπαρά μεγαλύτερη του 24 %. Το μόνο γάλα που μπορεί να διατίθεται στο λιανικό εμπόριο με την ονομασία αυτή είναι το μερικώς αφυδατωμένο γάλα στο οποίο έχει προστεθεί σακχαρόζη (ζάχαρη ημίλευκη, ζάχαρη λευκή ή ζάχαρη υπέρλευκη) και του οποίου η κατά βάρος περιεκτικότητα σε λιπαρά είναι μεταξύ 4 και 4,5 % και σε ολικό στερεό υπόλειμμα γάλακτος τουλάχιστον 28 %.

2. Γάλα πλήρως αφυδατωμένο

Είναι το προϊόν σε σκόνη που λαμβάνεται απευθείας με απομάκρυνση του ύδατος από το ολικώς ή μερικώς αποβουτυρωμένο γάλα, από το ανθόγαλα ή από μείγμα των προϊόντων αυτών και στο οποίο η κατά βάρος περιεκτικότητα του τελικού προϊόντος σε νερό είναι μικρότερη ή ίση του 5 %. Η περιεκτικότητά του σε λιπαρά ποικίλλει.

α) Γάλα σε σκόνη, γάλα πλήρες σε σκόνη γάλακτος ή σκόνη πλήρως γάλακτος

Το αφυδατωμένο γάλα του οποίου η κατά βάρος περιεκτικότητα σε λιπαρά είναι τουλάχιστον 26 %.

β) Γάλα αποβουτυρωμένο σε σκόνη ή σκόνη αποβουτυρωμένου γάλακτος

Το αφυδατωμένο γάλα του οποίου η κατά βάρος περιεκτικότητα σε λιπαρά είναι 1,5 % κατ' ανώτατο όριο.

γ) Γάλα μερικώς αποβουτυρωμένο σε σκόνη ή σκόνη μερικώς αποβουτυρωμένου γάλακτος

Το αφυδατωμένο γάλα του οποίου η κατά βάρος περιεκτικότητα σε λιπαρά είναι 1,5 % και μεκρότερη του 26 %.

δ) Γάλα σε σκόνη πλούσιο σε λιπαρά ή σκόνη γάλακτος σε λιπαρά

Το αφυδατωμένο γάλα του οποίου η κατά βάρος περιεκτικότητα σε λιπαρά είναι τουλάχιστον 42 %.

3. Για την παρασκευή των προϊόντων που ορίζονται στο σημείο 1 στοιχεία ε) έως ζ) επιτρέπεται η κατεργασία με λακτόζη της οποίας η ποσότητα δεν υπερβαίνει το 0,02 % κατά βάρος και στην οποία έχει προστεθεί, κατά περίπτωση, φωσφωρικό ασβέστιο σε ποσότητα που δεν υπερβαίνει το 10 % της προστεθείσας λακτόζης.

4. Με την επιφύλαξη των διατάξεων της οδηγίας 92/46/ΕΟΚ της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (1), η συντήρηση των προϊόντων που αναφέρονται στα σημεία 1 και 2 επιτυγχάνονται:

- με αποστείρωση, για τα προϊόντα που αναφέρονται στο σημείο 1 στοιχεία α) έως δ),

- με προσθήκη σακχαρόζης, για τα προϊόντα που αναφέρονται στο σημείο 1 στοιχεία ε) έως ζ),

- με αφυδάτωση, για τα προϊόντα που αναφέρονται στο σημείο 2.

(1) ΕΕ αριθ. L 268 της 14. 9. 1992, σ. 1.

ΠΑΡΑΡΤΗΜΑ ΙΙ

ΕΙΔΙΚΕΣ ΟΝΟΜΑΣΙΕΣ

- Στην αγγλική γλώσσα ως «evaporated milk» νοείται το συμπυκνωμένο γάλα του οποίου η κατά βάρος περιεκτικότητα σε λιπαρά είναι τουλάχιστον 9 % σε ολικό στερεό υπόλειμμα γάλακτος τουλάχιστον 31 %.

- Στη γαλλική γλώσσα ως «lait demi-ιcrιmι concentrι» και ως «lait demi-ιcrιmι concentrι non sucrι» και στην ολλανδική γλώσσα ως «geevaporeerde halfvolle melk» νοείται το προϊόν που ορίζεται στο παράρτημα 1 σημείο 1 στοιχείο γ).

- Στη δανική γλώσσα ως «Kondenseret Kaffeflψde», στη γερμανική γλώσσα ως «Condensierte Kaffeesahne» νοείται το προϊόν που ορίζεται στο παράρτημα 1 σημείο 1 στοιχείο δ).

- Στη δανική γλώσσα ως «flψdepulver», στη γερμανική γλώσσα ως «Rahmpulver» και «Sahnepulver», στη γαλλική γλώσσα ως «creme en poudre» νοείται το προϊόν που ορίζεται στο παράρτημα 1 σημείο 2 στοιχείο δ).

- Στη γαλλική γλώσσα ως «lait demi-ιcrιmι en poudre concentrι sucrι», στην ολλανδική γλώσσα ως «gecondenseerde halfvolle melk me suiker» νοείται το προϊόν που ορίζεται στο παράρτημα 1 σημείο 1 στοιχείο ζ).

- Στη γαλλική γλώσσα ως «lait demi-ιcrιmι en poudre, στην ολλανδική γλώσσα ως «halfvolle melkepoeder» νοείται το προϊόν που ορίζεται στο παράρτημα 1 σημείο 2 στοιχείο γ) του οποίου η κατά βάρος περιεκτικότητα σε λιπαρά είναι μεταξύ 14 % και 16 %.

- Στην πορτογαλική γλώσσα ως «leite em pσ meio gordo» νοείται το αφυδατωμένο γάλα του οποίου η κατά βάρος περιεκτικότητα σε λιπαρά είναι μεταξύ 13 % και 26 %.